text: La Bústia Real continua el seu recorregut per València
  La Bústia Real continua aquest cap de setmana el seu recorregut per València
  La missatgera Caterina obsequiarà a cada xiquet i xiqueta que deposite la seua carta amb un tiesto amb llavors per a educar-los en la importància del respecte a la naturalesa
  Imatge de la Bústia Real a la porta de l'ajuntament el dia de Reyes
  Per tercer any consecutiu, La Bústia Real recorrerà els diferents barris i pobles de la ciutat acompanyat de la Missatgera Caterina: la missatgera especial dels Reis Mags d'Orient per a València.
  Caterina, acompanyada dels seus ajudants, s'encarregarà que les cartes dels xiquets i xiquetes valencians arriben a les mans de Melcior, Gaspar i Baltasar per a fer realitat els seus desitjos, aquest nadal.
  Aquest personatge ,que s'ha convertit ja en un clàssic de la Cavalcada de Reis, viatja any rere any acompanyada de la seua bústia i carrossa, i enguany com a novetat, obsequiarà a cada xiquet i xiqueta que deposite la seua carta amb un tiesto amb llavors per a d'aqueixa manera educar-los en la importància que té el respecte a la naturalesa i el paper que juga la vegetació a l'hora de combatre el canvi climàtic.
  Un total de 2.000 xicotets tiestos de resina de coco, amb llavors d'alfàbega seran distribuïdes pels diferents barris de la ciutat, a canvi de les cartes als Reis Mags.L'obsequi permetrà als xiquets i xiquetes iniciar-se en la pràctica dels horts urbans amb una espècie aromàtica, com l'alfàbega.
  Els tiestos portaran impreses unes senzilles instruccions i el lema «Planta el teu desig! Salva el planeta».
  També com a novetat, el consistori, a través del Gabinet de Normalització Lingüística, repartirà 18.000 cartes perquè els xiquets i les xiquetes puguen fer arribar els seus desitjos als Reis d'Orient.